Aalborg Stiftstidende, 1843-09-04
Aarh. Av. indeholder følgende Jnserat: Efter Forlydende skal den nylig ansatte Postembedsmand, Hr. Overkrigscommissair Høegh Guldberg (hvis Gage siges at være 1000 Rbd. aarlig og Størstedelen af Jntraderne af hans Embede i Vordingborg, samt naar han reiser 4 Rbd. daglig i Diæter ikke alene eftersee hele Postvæsenet i Danmarks Kjøbstæder, men ogsaa hele Befordringsvæsenet. Det var at ønske, at dertil maatte føies, at hvad der angaaer Gjæstgiverierne ogsaa ved ham kunde tages i Øiesyn, for at det ogsaa om dette Fag maatte gives Generalpostamtet et fuldstændigt Begreb. Saaledes vilde han f. Ex. i Aarhuus, hvor ugentlig flere Hundrede passere, finde to Gjæstgiverier, der paa ingen Maade kunne huse de Reisende; han vilde finde, at mange Reisende ikke kunne overnatte her, men over Hals og Hoved maae tage bort, hvorved Befordringsvæsenet ofte aldeles ikke tilslaaer, saa at de Reisende komme i største Forlegenhed. En Bevilling til et tredie Gjæstgiveri er ved givet, men man maa troe, at Den, der har faaet det, ikke har Evne til at sætte et saadant i den Stand, det bør være. Det bør vel erindres, at den lettede Forbindelse med Hovedstaden foraarsager, at langt flere reise, og gjør Forbindelsen behageligere, ja i det Uendelige gavnlig. Der burde derfor fra det Offentlige sørges for, at de Reisende kunde komme under Tag og nyde de Beqvemmeligheder, som i en velordnet Stat den Reisende kan gjøre Fordring paa."J Hels. Av. læses Følgende: Et lignende Besøg, som det Hesingborgs Jndvaanere aflagde hos os den 18de August blev foretagen af endeel Helsingoraner i Onsdags Aftes. Flere af Færgelaugets Baade, smukt og smagfuldt decorerede med Flag, førte et talrigt Selskab over Sundet med Musik og passerede ind i Helsingborgs Havn, hvor de modtoges af den paa Broen samlede Menneskemasse med jublende Hurraraab og Kanonsalut. En Deputation, som roede ind imod Land og overbragte vore svenske Venner de Danskes Hilsen, blev ledsaget af adskillige svenske Fartøier, tilbage til de danske Baade, hvor der fra begge Sider efter udbragtes endeel Skaaler, for begge Naborigernes Monarker, for vedvarende Venskab imellem Broderfolkene, for Nabobbernes Borgere m. m., samtlige Skaaler, hvorved det afHelsingborgs Jndvaanere til Helsingørs By skjænkede Drikkehorn gik flittigt rundt, ledsagedes af livlige Hurraraab og Salut, Et smukt Fyrværkeri, som afbrændtes i forskjellige Mellemrum, afgav et overordentligt smukt Skue, idet saavel de fra Baadenes Master vaiende Flag bølgede sig over den af Danske og Svenske svømmende Gruppe som og den paa Land forsamlede Mængde i Nattens Mørke traadte frem i den skjønneste Belysning. Ligesom man aldrig savner en gjæstfri Modtagelse hos vore svenske Venner, saaledes savnes heller aldrig ved folkelige Sammenkomster Helsingborgs vakkre og talentfulde Borgmester, Hr. Lundberg, der ogsaa nu fra Broen udbragte en venskabelig Velkomsthilsen. Ved Fyrværkeriets Slutning hørtes en smuk Sang, der tonede ud fra Havnen, da denne forlodes af Baadene under et fra begge Sider fordnende Hurraraab. Hjemseilingen skete i det smukkeste Veirligt, og under den gladeste Stemning. Deeltagerne i dette Tog, der vistnok Alle følte sig i høi Grad tilfredsstillede saavel ved Arrangementet som ved den viste Modtagelse, beklage, at der endnu gives Mange, som af en misforstaaet Loyalitet (1) troe at burde afholde sig fra Alt, som kunde synes at tyde hen paa Broderskab imellem de skandinaviske Nationer.